Regler for helårsleie ved Lyngdal Bibelcamp

1. **Leieforholdet** gjelder for en tomt på Lyngdal Bibelcamp (heretter kalt LBC), Leien innbetales forskuddsvis for hvert kvartal.
2. **Leiepris:** Grunnprisen er kr. 6820 pr tomt pluss kr 150,-pr kvadratmeter pr 01.10.22. Prisene er inkl. mva. Prisjustering kan foretas med 3 måneders varsel.
3. **Strøm**:
	1. Prisen vil være en gjennomsnittspris pr måned + et påslag pr 1 kr. Kw.
	2. Hver vogn har egen strømmåler, med strømavlesning i månedsskiftet sept/okt og mars/april, med påfølgende faktura til vogneier.
	3. Leie av strømmåler er inkludert i leieprisen.
	4. Nettleie er inkludert i strømprisen.
4. **Vann og avløp.** Gjelder for noen vogner. Bruker Lyngdal kommune sine satser + et adm.-gebyr på kr 150,-
5. **Leiekontrakten** har en gjensidig oppsigelsesfrist på 3 måneder.
6. **Eventuelle skader**: Dersom utenforstående skulle påføre skade på vogn eller annen eiendom, har ikke LBC erstatningsansvar, det samme gjelder ved flom eller andre naturskader. Leietagerne anbefales å tegne egen forsikring.
7. **Hvem gjelder kontrakten for?** Innenfor avtalen kan vogna disponeres av leietaker, og den kan lånes ut til familie og venner. Vogna kan ikke leies ut mot betaling.
8. **Framleie:** Vogna kan ikke leies ut til andre uten at det er søkt om og innhentet skriftlig tillatelse fra LBC.
9. **Salg av vogn på tomt:** Hvis eier ønsker å selge vogna (ev. med tilhørende isocamp, platting eller rekkverk), og den skal bli stående på tomta, må dette godkjennes av LBC. Ved et slikt salg, skal det betales et gebyr på 20 % (Pr. 1.1.22) av salgssummen til LBC. Ved overføringer av vogn til livsarvinger, bortfaller videresalgsgebyret.
10. **Utnyttelse av tomta/bygging:**
	1. All vognplassering skal godkjennes av LBC. Vognens størrelse må avpasses etter tomta og gjeldende brannregler.
	2. All bygging må godkjennes av LBC,
	3. Det må søkes LBC om bygging av isocamp e.l. Isocampen kan ikke være lenger enn vognen. Søknad må sendes innen 3 mnd. før planlagt oppføring, og søknaden skal ha vedlagt målsatt tegning.
	4. Eventuelle bygningstiltak/andre tiltak som ikke omfattes av eksisterende regelverk skal godkjennes av LBC.
	5. Graving på tomta/påfylling av masse må godkjennes av LBC.
	6. Det er ikke tillatt å slippe ut vaskevann eller kloakk ned i bakken.
	7. Når leieforholdet opphører, eller flytting skjer fra en tomt til en annen, er leietaker selv ansvarlig for fjerning eller salg av platting, gjerder eller lignende innen leieforholdets utgang.
	8. All bygging må skje i perioder utenom høysesong i juli måned.
11. **Ro**
	1. Det skal være ro på campingplassen etter kl. 2300 på hverdager og kl. 2400 på helgedager
	2. Det skal være ro på lekeplassen etter kl. 2100
	3. Arbeid på søn- og helligdager må ikke forekomme. Vi anmoder våre gjester om å vise hensyn til naboer og andre på campen, slik at unødig støy unngås.
12. **Parkering**:
	1. Bil som ikke er beregnet for overnatting kan plasseres i mellomrommet mellom campingenhetene.
	2. Hvis dette ikke er mulig, må leietager leie parkeringsplass utenfor tomta etter nærmere avtale. Pris pr. parkering er kr 2400,- pr år (01.01.22)
	3. Bil nr. to eller besøkende må parkere på andre p-plasser ved LBC.
	4. Båter, hengere m.m. må parkeres på andre p-plasser ved LBC eller etter avtale med LBC.
13. **Interne kjøreveier.** Parkering av biler etc. som reduserer bredden på veien er IKKE tillatt. (Ikke i korte perioder heller). Alle leietakere skal bidra til at de interne kjøreveiene inne på campingplassen, veien ned til strand og molo, og veien til gjesteparkering er åpen for fri ferdsel.
14. **Alkohol og rus**: Det er ikke tillatt å nyte/oppbevare alkohol eller andre rusmidler på campingen.
15. **Brannvern:** Se eget ark.
16. **Revidering av regelverk:** Revidering av dette regelverket, samt prisjustering, kan skje med tre måneders varsel.
17. **Brudd på regelverket**

 - Ved overtredelse av regler for LBC gjelder følgende konsekvens:

1. Det gis en muntlig advarsel.

2. Ved vedvarende overtredelse eller alvorlig overtredelse første gang gis en skriftlig advarsel.

3. Ved tredje gangs advarsel sies plassen opp ved 14 dagers fra flytningsfrist

4. Ved alvorlig overtredelse kan det medføre umiddelbar bortvisning fra plassen.

-Ved eventuell bortvisning tas disponeringsretten over av plassens driver. Leie og annet utestående må betales i sin helhet, selv om eventuell bortvisning skjer.

1. **LBC tar forbehold** om regelendringer som må komme som følge av pålegg fra offentlige myndigheter.

Bemanning og andre forhold

1. **Eierskap/forankring:** LBC er en underavdeling av KVS –drift
2. **Vakttelefon/helgevakter**: tlf. 957 45 158
	1. Betjent i høysesong og av helgevakt i sesong.
	2. Leietagere kan kontakte LBC på dagtid i ukedagene (0900-1400) tlf. 38 33 06 50, mobil 957 45 158, eller epost til drift@bibelcampen.no
3. **Sesong**
	1. Høysesongfra uke 27-30, bemannet 0800-2300. Butikk åpen
	2. Sesong, 1 mai – 1. september. Bemannet i helger.
	3. Lavsesong, Påske til 1. mai og 1. september til 1. november. Ingen bemanning på campen.
	4. Vinterstengt. 1. nov- påske. Vann blir skrudd av
4. **Sanitæranlegget:**
	1. Høysesongen vil anlegget stå åpent. Renhold to ganger om dagen.
	2. I sesong og lavsesong vil gjester kunne bruke kode. Renhold etter behov og i helger.
	3. Vinterstengt. Kun til bruk for helårsleiere ved bruk av nøkkelbrikke. Ingen kode. Renhold blir ikke utført. Renhold og påfyll må gjøres av helårsleiere.
	4. 1 nøkkelbrikke fås ved inngåelse av kontrakt. Om en ønsker en nøkkelbrikke nr. 2, koster det kr. 300,- Samme pris dersom brikke blir ødelagt, mistet e.l.
5. **Søppel:**
	1. I høysesongen blir søppelspann på campingplassen med restavfall tømt flere ganger om dagen.
	2. I sesong- og lavsesong tømt ved behov og i helger.
	3. Utenfor sesong. Søppelspann på campingplassen blir fjernet og søppel kastes i søppeldunker på miljøstasjonen.
	4. Papp, papir, tomflasker, glass og metall skal kastes i søppeldunker ved miljøstasjonen.
	5. Rester av bygningsmaterialer og annet avfall som ikke går i en vanlig søppeldunk, har vogneier selv ansvar for å fjerne fra LBC sitt område.
6. **Vinterstengt 1.november til påske**
	1. Vannet er avskrudd i perioden 1. nov til påske. Vann må i denne perioden hentes i sanitæranlegg.
	2. Alle hageslanger/vanntilkobling i vogn må være koblet fra.
7. **Brøyting:** Det vil ikke være en brøyteberedskap i perioden vinterstengt. Utenom perioden vinterstengt vil snødybder på over 20 cm på hovedveiene brøytes opp i ordinær arbeidstid. LBC tar ikke ansvar for snørydding av vogner, plattinger eller p-plasser på tomtene.
8. **Identifisering av vogner:** Leietagere på helårsleie får utdelt et skilt med plass- og vognnummer. Dette plasseres synlig i et vindu på vogna.

Styret KVS Drift

November 2021

**BRANNVERN**

1. En campingenhet består av campingvogn, bobil eller telt og lignende med tilhørende fortelt, terrasser, levegger mv. må skilles med avstand minimum 3,0 m. Brennbare konstruksjoner som har høyde mer enn 0,5m over terreng medregnes som del av campingenhet.
2. Alle vogner skal ha eget brannslukningsapparat stående i vogn og isolerteltet. Det skal være et godkjent 6 kg pulver brannslokningsapparat (min.slokkeklasse 21A).
3. Alle vogner og spikertelt skal utstyres med røykvarslere
4. Det skal ikke lagres eller oppbevares brennbartmateriale under vogner
5. Det skal ikke lagres eller oppbevares noe mellom campingvognene der det skal opprettholdes et 3.m krav
6. Markiser, parasoll og tøyvegger kan aksepteres, men skal være sammenslått ved avreise. Paviljonger/partytelt kan kun brukes der krav om 3. meter opprettholdes.
7. Det er ikke tillatt med åpen flamme på campingenhet. Ikke kullgrill, engangsgrill, bålpanne etc. Det kan grilles ved standen, og grillkull kastes i egne røde brannsikre søppelspann. Gassgrill er tillatt.
8. Max to gassflasker pr. vogn.
9. Ha jevnlig sjekk av propananleggets slanger, rør og tilkoblinger for å unngå lekkasjer. Ha gassvarsel i vognen dersom det benyttes gass inne.